text: Jóhanna á Bergi, stjóri hjá Atlantic Airways, og Gunn Ellefsen, forkvinna í Starvsnevndini í HSF, hittust herfyri vesturi á flogvøllinum at skriva undir nýggja sáttmálan. Atlantic Airways hevur verið ein av trúgvu stuðlunum hjá HSF í meira enn 10 ár. Saman við teimum hava føroysku landsliðini ferðast út í alt Europa og verður ferðingin ikki minni komandi tíðina, nú okkara landslið vinna seg alsamt longri fram.
text: #000001
text: Jóhanna á Bergi viðmerkir til sáttmálan:– Atlantic Airways hevur altíð stuðlað HSF og føroyskum landsliðshondbólti, og tað hevur verið stuttligt at fylgja við stóru menningini seinastu árini. Sum tjóðarflogfelag eru vit bæði glað og errin av at flúgva okkara dugnaligu hondbóltslið út í heim at umboða Føroyar. Nú stóra avbjóðingin við EM-endaspælinum stendur fyri framman, verður tað heilt serligt og spennandi fyri okkum at kunna flúgva bæði leikarar og fleiri túsund áskoðarar beinleiðis til Berlin at stuðla føroysku spælarunum við eini stórari føroyskari hondbóltsveitslu.
text: #000002
text: Gunn Ellefsen sigur um nýggja sáttmálan:– At hava eitt gott og trygt ferðasamband út í heim er alsamt meira avgerandi fyri okkum, so hvørt sum uppgávurnar hjá okkara landsliðum verða størri og fleiri. Hetta hevur Atlantic Airways leypandi borgað fyri og vóru vit serstakliga fegin um mongu fráferðirnar, sum vóru settar inn í sambandi við EM-endaspælið hjá A-landsliðnum hjá monnum í Berlin í Týsklandi í januar komandi ár.
text: #000003
text: Neistin víðari og H71 úti
text: #000008